Hrvatski jezik (28. travnja 2020.)

**Vladimir Vidrić: *Pejzaž I.* – interpretacija lirske pjesme**

ROK ZA IZVRŠAVANJE ZADATKA: srijeda (29. 4.), do 16 sati

Zadatak i upute za rad:

* Dragi učenici, do kraja ovoga tjedna čitat ćemo i interpretirati lirsku pjesmu koju je napisao jedan od najpoznatijih hrvatskih pjesnika. Pjesma se zove „Pejzaž I.“, a pjesnik je Vladimir Vidrić. (Podsjetnik: riječ „pejzaž“ znači „krajolik“.)
* Tijekom interpretacije te pjesme trebat će vam samo vaša bilježnica, olovka, po mogućnosti bojice (ako želite zašareniti svoj rad kao što su šarene pjesničke slike u pjesmi) i računalo.
* Svi zadatci koje ćete rješavati nalaze se na poveznici koju vam prilažem u ovoj objavi. Kada vam se otvori ta poveznica, otvorit će vam se i jedna vrsta online prezentacije koja je izrađena u alatu „genial.ly“.
* **Vaš današnji zadatak jest proći prvih 6 slajdova te prezentacije.**

Tih 6 slajdova, kao što ćete vidjeti, obuhvaća sljedeće zadatke:

1. prije čitanja pjesme zamišljati slike i zvukove iz prirode u proljeće (i zapisati slike i zvukove koje zamišljate) – vidjet ćete kod tog prvog zadatka da oko teksta postoje neki znakovi, a kada stavite miš na njih pokazat će vam se različite fotografije i jedan videozapis koji vam mogu pomoći u zamišljanju
2. napisati naslov pjesme i ime i prezime autora u bilježnicu
3. pročitati podatke o pjesnikovu životu (oni će vam se pokazati klikom na ružičaste krugove oko fotografije) i zapisati ukratko neke od tih podataka koji vam se učine zanimljivima
4. pročitati i poslušati pjesmu
5. sa zadnjeg današnjeg slajda (šestog) odgovoriti na tri pitanja u bijelim oblačićima, čime ćete izraziti svoj dojam o pjesmi.
* **Učenici koji nastavu pohađaju uz prilagodbu sadržaja i uz individualizirani pristup** riješit će sve navedene zadatke s prezentacije, osim ovoga pod c) – dakle, ne morate zapisivati podatke o pjesnikovu životu.
* Kada riješite današnje zadatke, pošaljite mi fotografiju/fotografije istih privatnom porukom na yammer (ili e-poštom na darja.sisic@gmail.com ako budete imali problema s prijavom u yammer).